2-புரோமோபுரோப்பேன்

2-புரோமோபுரோப்பேன் (2-Bromopropane) என்பது CH3CHBrCH3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஐசோபுரோப்பைல் புரோமைடு, 2-புரோப்பைல் புரோமைடு என்ற பெயர்களாலும் இச்சேர்மம் அழைக்கப்படுகிறது. ஆலசனேற்றம் செய்யப்பட்ட ஒரு நீரகக் கரிமமாக இதை வகைப் படுத்துகிறார்கள். நிறமற்ற நீர்மமாகக் காணப்படும் இச்சேர்மம் கரிமத் தொகுப்பு வினைகளில் ஐசோபுரோப்பைல் வேதி வினைக்குழுவை அறிமுகப்படுத்த வேதிவினைகளில் பயன்படுத்தப்படுகிறது. ஐசோபுரோப்பேனாலுடன் ஐதரோபுரோமிக் அமிலத்தைச் சேர்த்து சூடு படுத்தி 2-புரோமோபுரோப்பேன் தயாரிக்கப்படுகிறதுMerck Index of Chemicals and Drugs, 9th ed. Monograph 5071.
 தயாரிப்பு 
ஆல்க்கைல் புரோமைடுகளிலிருந்து சாதாரண வேதிவினை முறையில் 2-புரோமோபுரோப்பேன் தயாரிக்கப்படுகிறது. ஐசோபுரோப்பனாலுடன் பாசுபரசு மற்றும் புரோமின் சேர்த்து வினைபுரியச் செய்து 2-புரோமோபுரோப்பேன் தயாரிக்கப்படுகிறது. பாசுபரசு டிரைபுரோமைடை  ஐசோபுரோப்பனாலுடன் சேர்த்தும் இதைத் தயாரிக்கலாம். 
 வினைகள் 
புரோமின் அணு இரண்டாம் நிலையில் இருப்பதால் அது மூலக்கூறை எளிமையாக ஐதரோ ஆலைடு நீக்கத்திற்கு அனுமதிக்கிறது. எனவே புரோப்பீன் உருவாகி ஒரு வாயுவாக வெளியேறுகிறது. இதன் விளைவாக இவ்வினைப்பொருளை வலிமையான காரங்களை விலக்கி பொட்டாசியம் கார்பனேட்டு போன்ற மிதமான காரங்களுடன் இணைத்து பயன்படுத்துகிறார்கள்.    
 முன்பாதுகாப்பு 
பொதுவாகவே ஆல்கைலேற்றும் முகவர்கள் புற்றுநோய் ஊக்கிகளாகும்.

 மேற்கோள்கள் 

பகுப்பு:புரோமோ ஆல்க்கேன்கள்
பகுப்பு:ஐசோபுரோப்பைல் சேர்மங்கள்
பகுப்பு:ஆல்க்கைலேற்றும் முகவர்கள்